als_Latn dik_Latn sag_Latn
Shoferi na drejtohej herë pas here: “Hë mo u mërzitët? Nuk po u pëlqen makina, apo nuk po u pëlqen shoferi?”. Aq donim ne, dhe fillonim të kërcenim e bërtisnim: Me timon, pa timon, shoferi jonë është kampion! Nuk pushonim as kur ktheheshim, e përse, për një xhiro dhe tre orë plazh.
Nga Anri Bala
Dje, pas shumë debatesh mes shokësh e miqsh, ngela i zhgënjyer me vlerësimin që i’u bë disa djemve të rinj, të ditëve të sotme. Natyrisht, këtij brezi i përkas edhe unë! Më erdhi vërtetë keq kur dëgjova kolegët e mi, që janë edhe më të “lashtë” dhe kanë më shumë përvojë se unë, të turreshin si qen të ndërsyer e të shanin një grup të rinjsh të “talentuar në këngë”. Ndjeva neveri për ta me thënë të vërtetën! Nuk lanë gjë pa thënë për të bërë sensacion, e me këtë rast, qëllimi ishte: “T’i çonin selam “idhullit” të tyre”, e më pas ta ngacmonin për ndonjë kockë…
“Brez i përçudnuar… pa moral… të shitur për një byrek… gjeneratë e shpërfytyruar… servila… të poshtër…”, e shumë epitete të tjera, që s’kishte usta që t’i gjente fundin. Sipas tyre, këta të rinj kishin kryer një krim të turpshëm ndër breza, vetëm pse kënduan një këngë të sajuar kush e di se ku dhe të sponsorizuar nga “ata”, që nuk dinë se si t’i harxhojnë lekët. Më erdhi për të qeshur dhe jo vetëm për të qeshur, por për t’u gajasur “pa frena”.
M’u kujtua fëmijëria ime në vitet e para të demokracisë. Çdo të diel, një mik i babait tim, merrte me vehte në autobuzin e tij të gjithë djemtë e lagjes, pa pagesë, për ti çuar në plazhin e Durrësit. Rrugës, për të na bërë qejfin ne, ai bënte ndonjë shaka ose manovrim me mjetin e tij. Ne nuk dëgjoheshim e rrinim si të dhjerë, sepse ishte një udhëtim argëtues falas dhe nuk donim ta bezdisnim “bamirësin”.
Shoferi na drejtohej herë pas here: “Hë mo u mërzitët? Nuk po u pëlqen makina, apo nuk po u pëlqen shoferi?”. Aq donim ne, dhe fillonim të kërcenim e bërtisnim: Me timon, pa timon, shoferi jonë është kampion! Nuk pushonim as kur ktheheshim, e përse, për një xhiro dhe tre orë plazh.
Tani më thoni, nëse kemi qënë fëmijë të poshtër, brez i degraduar apo servila?! A më shpjegon dot dikush se ç’të keqe ka nëse i bënë qejfin bamirësit? Madje në të kundërtën, do ishim brez mosmirënjohës!
Djemtë që këndonin për Ilirin, nuk bënë as më pak dhe as më shumë, atë që bënim ne me shoferin e autobuzit. Kjo është një nga mundësit e pakta, që ata të rinj kanë për ta përkëdhelur në sedër e për ta falenderuar kryetarin e tyre!
Sepse të pushosh në Jalë pa kokërr leku, të udhëtosh me autobuz falas, me fanfare, tambure dhe mos të gjesh një mënyrë falenderimi për bamirësin, nuk është morale dhe as normale. Mynyrën e falenderimit e zgjedh vetë përfituesi, ndaj ju s’keni pse mërziteni!
Edhe nëse bënë ndopak servilizëm, asgjë të keqe s’ka. Populli nuk është budalla që thotë: “Qingji i urtë pi dy nëna, ama servili pi gjithë kopen”. Ju thoni mos të dëgjojmë popullin, po kë të dëgjojmë?! Ato që duhet të dëgjohen, janë në gjumë ose në plazh, e nuk kanë asnjë mundësi të piptijnë. Pra, të nderuar kritik, në gjithë këtë histori ka një problem të madh, që ju ose e harroni ose nuk doni t’a kritikoni, se edhe ju jeni pak të “vajisur” si ata djemtë e Jalës!
Ku i gjenë bamirësi paratë për t’u dhuruar 1 muaj pushime, mijëra LRI-stave?! A e dini se sa kushton karburanti dhe taksa e qerasë për 6 autobuza lëvizës, qeraja e tokës ku do akomodohen pushuesit, çadrat e kampingut, dyshekët e fjetjes, çarçafët e jastekët, kuzhina, tualetet, dushet, tavolinat, karriget, për të mos përmendur ushqimin dhe argëtimet gjatë qëndrimit?! Nuk besojë se LSI është partia e ndonjë “sheiku” që ne nuk e njohim, e nëse të gjitha këto paguhen me para, atëherë duhet të deklarohen!
Ky është shqetësimi im dhe ky duhet të jetë edhe i joti miku im. Në shumë vende të botës, ky do të quhej korrupsion i të miturve ose të varfërve, hallexhinjëve, të pashpresëve, që për të provuar disa kënaqësi që nuk i’a ka dhuruar bujarisht jeta, priren të pranojnë “bujarinë e bamirësit”. Shfrytëzimi i tyre është një vepër e rëndë penale. John Gotti nuk bëri më shumë, korruptoi të varfërit, që t’i përdorte më pas, sa herë që kishte ndonjë “punë”!
“Kapiteni” i LSI-së nuk është shoferi babaxhan i lagjes time. Kapiteni i LSI-së ka një anije të rrallë, me timon e pa timon dhe i drejton këta të rinj aty ku do ai. Anija e tij rri në det të hapur, duke pritur momentin për t’u ankoruar në vendin më të përshtatshëm. Këta të rinj nuk janë aty për “sadaka”, por për ti shërbyer në ditë të vështira. Ne nuk duhet të shqetësohemi, por duhet të tmerrohemi nga ky lloj korrupsioni! Ta ndalim, para se të jetë shumë vonë. Ndoshta nuk e ndalim dot, por të paktën t’a luftojmë.
Ju lutem, mos anatemoni pa të drejtë e në drejtim të gabuar: “Nuk është fajtore një femër që është e detyruar të prostituojë se nuk ka bukë për nënën në shtëpi, por është tutori që e josh me paratë e bukës!”
more recommended stories
-
Investimet në infrastrukturë dhe energjetikë – Gjiknuri në Lezhë: Përmirësuam furnizimin me energji
Investimet e bëra në nënstacionin elektrik.
-
Gara për FSHF/ Armand Duka rival me Bashkim Finon, por kalon në sulm të hapur ndaj Edi Ramës
Më shumë pakënaqësi se me Bashkim.
-
Ivanov nuk nënshkruan ligjin për Gjuhën Shqipe? Zbulohet plani për zvarritje
Presidenti Gjorgje Ivanov nuk do ta.
-
Basha “reciton” nga Vora: Sundimi i Edi Ramës dhe bandës së tij ka marrë fund
Kryetari i Partisë Demokratike, Lulzim Basha.
als_Latn bem_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn